open-index/open-wikipedia-markdown huggingface dataset:
דוד יארולים

**דוד יארולים** (בצ'כית: **David Jarolím**, נולד ב-17 במאי 1979 בצ'סלאב שבצ'כוסלובקיה) הוא כדורגלן עבר צ'כי ששיחק בעמדת הקשר. לזכותו של יארולים 29 הופעות במדי בנבחרת צ'כיה.

## קריירת מועדונים
יארולים שיחק כנער בסלביה פראג, וכבר בגיל 18 עבר לבאיירן מינכן. יארולים השתלב מיד בקבוצת המילואים של המועדון, ובמקביל נכלל גם בסגל של הקבוצה הבכירה, אך שותף רק במשחק אחד בבונדסליגה, בהפסד של באיירן מינכן 2-1 לקייזרסלאוטרן בעונת 1998/99. עם זאת, רשומות על שמו של יארולים זכיות בשתי אליפויות הבונדסליגה, שני גביעים ושלושה גביעי הליגה הגרמנית, מאחר שנכלל בסגל הקבוצה הבכירה.

בקיץ 2000 חתם יארולים בנירנברג, ששיחקה בעונת 2000/01 בבונדסליגה השנייה. יארולים שיחק תשעה משחקים באותה עונה, וסייע לקבוצה להעפיל אל הבונדסליגה. בשתי העונות הבאות יארולים הפך לשחקן מפתח בנירנברג, אך בעונת 2002/03 נשר עם הקבוצה בחזרה לבונדסליגה השנייה. יארולים פתח את עונת 2003/04 בליגה השנייה עם נירנברג, אך הספיק לחזור לבונדסליגה ולחתום בהמבורג לקראת תום חלון ההעברות. 

יארולים שיחק בהמבורג במשך תשע עונות רצופות, והקבוצה סיימה איתו ברוב המקרים בחלק העליון של הבונדסליגה. יארולים שיתף פעולה בתקופתו בקבוצה עם שחקנים כהייקו וסטרמן, פיוטר טרוחובסקי, קולין בנג'מין, טימוטה אטובה ומרסל ינסן. יארולים נודע בהמבורג כשחקן המתקל בצורה בלתי מתפשרת וכעוגן בהגנה, והדבר התבטא ב-81 כרטיסים צהובים ושלושה כרטיסים אדומים שקיבל במשחקי הליגה בתשע עונותיו בהמבורג. יארולים לא זכה בתארים בתקופתו בהמבורג, אך שיחק עם הקבוצה מספר פעמים במפעלים האירופיים. בתום עונת 2011/12 עזב יארולים את המבורג לאחר שהבקיע 14 שערי ליגה ב-257 הופעות, וחתם באוויאן הצרפתית, ולאחר מכן במלאדה בולסלאב הצ'כית. בתום עונת 2013/14 פרש ממשחק פעיל.

## קריירה בינלאומית
יארולים שיחק בנבחרת צ'כיה בכדורגל עד גיל 21, ואת הבכורה שלו בנבחרת צ'כיה הבוגרת ערך באוקטובר 2005. יארולים נכלל בסגל הצ'כי למונדיאל 2006, בו שותף רק במשחק אחד, בהפסד 2-0 לנבחרת איטליה בשלב הבתים, כאשר החליף את מילאן בארוש. צ'כיה הודחה מהמונדיאל כבר בשלב זה. במוקדמות יורו 2008 הבקיע יארולים את שערו היחיד במדים הלאומיים, בניצחון 7-0 על נבחרת סן מרינו. לאחר מכן, יארולים השתתף עם הנבחרת הצ'כית ביורו 2008 עצמו, ושותף בכל שלושת המשחקים, אך הנבחרת הודחה שוב בשלב הבתים. בשנת 2009 הופיע יארולים במדים הלאומיים בפעם האחרונה, ולזכותו 28 הופעות במדי נבחרת צ'כיה.

## חיים אישיים
אביו של דוד יארולים, קארל יארולים, הוא מאמנה של מלאדה בולסלאב, נכון לפברואר 2016. אחיו, לוקאש יארולים, ובן דודו מארק יארולים, הם גם כדורגלנים מקצועיים.

## תארים
עם באיירן מינכן:
* אליפות הבונדסליגה (2): 1998/99, 1999/00
* הגביע הגרמני (2): 1997/98, 1999/00
* גביע הליגה הגרמנית (3): 1997, 1998, 1999

## קישורים חיצוניים

קטגוריה:כדורגלנים צ'כים
קטגוריה:קשרי כדורגל צ'כים
קטגוריה:כדורגלני סלביה פראג
קטגוריה:כדורגלני באיירן מינכן
קטגוריה:כדורגלני נירנברג
קטגוריה:כדורגלני המבורג
קטגוריה:כדורגלני אוויאן
קטגוריה:כדורגלני מלאדה בולסלאב
קטגוריה:כדורגלני נבחרת צ'כיה
קטגוריה:כדורגלני מונדיאל 2006
קטגוריה:כדורגלני יורו 2008
קטגוריה:צ'כים שנולדו ב-1979
אגוסטין רודריגס סנטיאגו

**אגוסטין רודריגס סנטיאגו** (בספרדית: **Agustín Rodríguez Santiago**; נולד ב-10 בספטמבר 1959 במרין שבספרד), הידוע בקיצור כ**אגוסטין**, הוא כדורגלן עבר ספרדי ששיחק בעמדת השוער.

## קריירת מועדונים
אגוסטין נולד במרין שבספרד וגדל במחלקת הנוער של ריאל מדריד. בעונת  החל לשחק בקבוצת המילואים של המועדון, ריאל מדריד קסטיליה, ששיחקה בליגה הספרדית השנייה. ב-16 בדצמבר 1978 ערך אגוסטין את הופעת הבכורה שלו בקבוצה, כששיחק 90 דקות בניצחון 2-0 על אוסאסונה במסגרת המחזור ה-15 בליגה. בעונתו הראשונה ערך 23 הופעות ליגה, ובעונתו השנייה 26 הופעות נוספות.

בעונת  החל אגוסטין לשחק בריאל מדריד כשוער מחליף. ב-4 באפריל 1981 ערך אגוסטין את הופעת הבכורה שלו בקבוצה הבוגרת, כשנכנס כמחליף בדקה ה-14 בניצחון 3-1 על סלמנקה במסגרת המחזור ה-31 בליגה בשל פציעתו של מריאנו גרסיה רמון. הוא סיים את העונה עם 4 הופעות ליגה, ובעונה הבאה ערך 16 הופעות ליגה. בעונת  ערך אגוסטין 29 הופעות ליגה, בהן ספג 25 שערים, דבר שהביא לזכייתו בפרס ריקרדו זאמורה, אך בעונות הבאות שימש כשוער מחליף לשוערי הקבוצה. בעונת  שיחק אגוסטין בשני משחקי הגמר של גביע אופ"א, בו זכתה ריאל מדריד לאחר שניצחה את פ.צ. קלן 5-1 והפסידה לה 2-0 במשחק הגומלין.

לקראת עונת  עבר אגוסטין לטנריפה, גם היא מליגת העל הספרדית, בה שיחק במשך 4 עונות וערך 55 הופעות.

בשנת 1994, כשהוא בן 35, פרש אגוסטין מכדורגל. הוא היה מאמן שוערים בטנריפה למשך תקופה קצרה.

## תארים
;ריאל מדריד
שיחק בעונות ה**מודגשות** בלבד.

* גביע אופ"א (2): 1984/1985, **1985/1986**
* אליפות ספרד (5): **1985/1986**, 1986/1987, **1987/1988**, **1988/1989**, **1989/1990**
* הגביע הספרדי (2): 1981/1982, 1988/1989
* הסופר קאפ הספרדי (2): 1988, 1989
* גביע הליגה הספרדית (1): 1984/1985

;אישיים
* פרס ריקרדו זאמורה (1): 1982/1983

## קישורים חיצוניים

קטגוריה:שוערי כדורגל ספרדים
קטגוריה:כדורגלנים ספרדים
קטגוריה:כדורגלני ריאל מדריד
קטגוריה:כדורגלני טנריפה
קטגוריה:כדורגלני ריאל מדריד קסטיליה
קטגוריה:כדורגלנים באולימפיאדת מוסקבה (1980)
קטגוריה:ספרדים שנולדו ב-1959
מירוסלאב קאדלץ

**מירוסלאב קאדלץ** (בצ'כית: **Miroslav Kadlec**; נולד ב-22 ביוני 1964 באוהרסקה הראדישטה שבצ'כוסלובקיה) הוא כדורגלן עבר צ'כי ששיחק בעמדת הבלם בעיקר בקייזרסלאוטרן, עמה זכה בשתי אליפויות ובגביע הגרמני, בנבחרת צ'כוסלובקיה, עמה הגיע לרבע גמר מונדיאל 1990, ובנבחרת צ'כיה, בה שימש קפטן ועמה הגיע לגמר יורו 1996.

## קריירת מועדונים
קאדלץ החל את הקריירה בקבוצת הנוער סלובצקה סלביה אוהרסקה הראדישטה מעיר הולדתו. בשנת 1983 החל לשחק בבוגרים של פ.צ. ויטקוביצה מליגת העל הצ'כוסלובקית, ובהמשך עבר למועדון הכדורגל וזדה חב, שם שיחק שתי עונות, ואחר כך חזר לויטקוביצה, שם שיחק ארבע עונות וביסס את מעמדו בהגנה.
בעונת 1990/91 החל לשחק בקייזרסלאוטרן מהבונדסליגה, וכבר בעונתו הראשונה בקבוצה זכה באליפות מפתיעה, כאשר היה חלק מחוליית הגנה שכללה את אקסל רוס, מרקו האבר, ריינהארד שטומפף ומרקוס קראנץ. בעונת 1995/96 זכה קאדלץ עם קייזרסלאוטרן בגביע הגרמני לאחר ניצחון 1-0 בגמר על קרלסרוהה במשחק בו שיחק 90 דקות, אך גם ירד ליגה עם הקבוצה באותה עונה, בפעם הראשונה בהיסטוריה של המועדון. קייזרסלאוטרן וקאדלץ שבו לבונדסליגה מהר מאוד בעונת 1996/97 כאשר הם סיימו את העונה במקום הראשון בבונדסליגה השנייה. בעונת 1997/98, בעונה הראשונה של קייזרסלאוטרן בבונדסליגה לאחר העלייה, קאדלץ זכה עם הקבוצה באליפות השנייה שלו, כאשר חבריו להגנה היו מיכאל שיונברג, הארי קוך ואקסל רוס, ובנוסף שיחקו בקבוצה גם חבריו לנבחרת צ'כיה, פטר קובה ופאבל קוקה. בתום עונה זו, עזב קאדלץ את קייזרסלאוטרן לאחר שמונה עונות, בהן הבקיע 17 שערי ליגה ב-234 הופעות, ועבר לפ.צ. פטרה דרנוביצה מליגת העל הצ'כית, שם שיחק שלוש עונות. לאחר מכן שיחק עונה אחת בפ.צ. ברנו הצ'כית, ובסיומה פרש מכדורגל, בתום עונת 2001/02.

## קריירה בינלאומית
קאדלץ החל לשחק בנבחרת צ'כוסלובקיה בשנת 1987, והשתתף עמה במונדיאל 1990, בו היה אחד המצטיינים, שהובילו את הנבחרת לרבע הגמר, בו הודחה צ'כוסלובקיה לאחר הפסד לנבחרת גרמניה המערבית בתוצאה 1-0. לאחר פירוק צ'כוסלובקיה עבר קאדלץ לשחק בנבחרת צ'כיה, עמה הגיע לגמר יורו 1996, בו הפסידה הנבחרת הצ'כית 2-1 לנבחרת גרמניה משער זהב של אוליבר בירהוף בהארכה. הופעתו האחרונה של קאדלץ במדי נבחרת צ'כיה נערכה בשנת 1997, ולזכותו 38 הופעות במדי נבחרת צ'כוסלובקיה ו-26 הופעות במדי נבחרת צ'כיה.

## חיים אישיים
מירוסלאב קאדלץ הוא אביו של מיכל קאדלץ, שמשחק בפנרבחצ'ה ובנבחרת צ'כיה נכון לפברואר 2016.

## תארים
עם קייזרסלאוטרן:
* אליפות הבונדסליגה (2): 1990/91, 1997/98
* הגביע הגרמני: 1995/96
* אליפות הבונדסליגה השנייה: 1996/97

## קישורים חיצוניים

קטגוריה:כדורגלנים צ'כוסלובקים
קטגוריה:כדורגלנים צ'כים
קטגוריה:בלמי כדורגל צ'כוסלובקים
קטגוריה:בלמי כדורגל צ'כים
קטגוריה:כדורגלני פ.צ. קייזרסלאוטרן
קטגוריה:כדורגלני זברויובקה ברנו
קטגוריה:כדורגלני נבחרת צ'כיה
קטגוריה:כדורגלני מונדיאל 1990
קטגוריה:כדורגלני יורו 1996
קטגוריה:צ'כוסלובקים שנולדו ב-1964
קטגוריה:צ'כים שנולדו ב-1964
גביע הזהב של CONCACAF לנשים 1991

**גביע הזהב של CONCACAF לנשים 1991**, הידוע גם בשם **האליפות לנשים של CONCACAF 1991**, הוא גביע הזהב לנשים הראשון שארגנה CONCACAF. הטורניר נערך בפורט-או-פרנס, האיטי והתקיים מ-18 באפריל עד ה-28 באפריל 1991. הגביע שימש כטורניר המוקדמות לגביע העולם הראשון לנשים, שנערך מספר חודשים לאחר מכן בסין.

במשחק הגמר נפגשו נבחרות ארצות הברית וקנדה, ששתיהן לא ספגו אף שער עד לשלב זה. בסיום משחק חד צדדי, הביסו האמריקאיות 0-5 את הקנדיות וזכו בגביע. מישל אקרס, שכבשה שלושער בגמר הטורניר, הובילה את נבחרת ארצות הברית עם 11 כיבושים, כשאחריה נמצאת אפריל היינריקס עם 8 שערים. בעקבות הזכייה, העפילה ארצות הברית לגביע העולם בתור הנציגה היחידה של צפון ומרכז אמריקה והקריביים.

## שלב הבתים
### בית א'

### בית ב'

## שלב הנוק-אאוט

### חצי הגמר

### המשחק על המקום השלישי

### הגמר

קטגוריה:תחרויות גביע הזהב של CONCACAF לנשים
קטגוריה:תחרויות כדורגל ב-1991
קטגוריה:האיטי: כדורגל
קטגוריה:פורט-או-פרנס
KN-08

**KN-08**, או **נודונג-C** (ולפעמים **הוּאַסוֹנְג-13**, בקוריאנית: ** 화성 13호**, הנג'ה: **火星 13號**) הוא טיל בין יבשתי המפותח ומיוצר בקוריאה הצפונית.

דגמים בגודל מלא הוצגו לראשונה בתהלוכה צבאית באפריל 2012, לציון יום השנה ה-100 לקים איל-סונג. הדגם שהוצג באוקטובר 2015 היה שונה משמעותית מקודמיו.

בתחילת 2015 הודיע מחלקת ההגנה של ארצות הברית כי למרות שלא צפו בניסוי של ה-KN-08, הם מאמינים כי הוא מסוגל לשאת ראש נפץ גרעיני.

אורך הטיל כ-17 מטרים וקוטרו 1.9 מטרים (המצטמצם לכ-1.25 בשלב השלישי).

## קישורים חיצוניים
* הטלוויזיה של צ' קוריאה, שיגור הטיל הוּאַסוֹנְג-14, באתר יוטיוב, 28 ביולי 2017

קטגוריה:טילים בליסטיים צפון-קוריאניים
קטגוריה:טילים בליסטיים בין-יבשתיים
קטגוריה:מוצרים עתידיים: אמצעי לחימה
קטגוריה:תוכנית הגרעין של קוריאה הצפונית
פליפה

קטגוריה:שמות פרטיים לגברים
קטגוריה:שמות פרטיים שמקורם בבעלי חיים
קטגוריה:שמות פרטיים ספרדיים
יעקב שמואלביץ

הרב **יעקב שמואלביץ** (נולד תשכ"ז, 7 בפברואר 1967) הוא מראשי ישיבת מיר בירושלים.

## ביוגרפיה
נולד לרב רפאל שמואלביץ, אז ר"מ בישיבת חברון כנסת ישראל, ולעדנה בתו של הרב אברהם פרבשטין, ראש הישיבה. בצעירותו למד בישיבת חברון. בשנת 1989 נישא לרבקה, בתו של הרב יצחק מאיר יעבץ, מחבר הספרים "אור ליהודה" ו"נחלת זאב", ולאחר נישואיו עבר ללמוד בכולל האברכים של ישיבת מיר כחברותא של אביו.

במהלך השנים היה שותף לההדרת כמה מספריו של סבו הרב חיים שמואלביץ, וערך את הספר "כנסת אברהם" בענייני מצוות ומועדים של סבו הרב פרבשטיין.

ב-2004 התמנה כר"מ בישיבת דרך חכמה וכיהן במשרתו זו עשר שנים. ב-2014, לאחר שאביו שהתמודד עם טרשת אמיוטרופית צידית (ALS) הפסיק להעביר שיעורים, החל למלא את מקומו בישיבת מיר, ולאחר פטירת אביו באמצע ינואר 2016, התמנה תחתיו כאחד מראשי הישיבה. הוא מעביר את ה"שיעור כללי" בבית המדרש פרידמן כיום במרכזי אחרי שהבחורים הישראלים עברו למרכזי במקביל לראש הישיבה הרב אליעזר יהודה פינקל.

## קישורים חיצוניים
* 
* 
* 

קטגוריה:ראשי ישיבת מיר
קטגוריה:בוגרי ישיבת חברון כנסת ישראל
קטגוריה:משפחת שמואלביץ
קטגוריה:משפחת פרבשטין
קטגוריה:משפחת משה מרדכי אפשטיין
קטגוריה:עזרת תורה: אישים
קטגוריה:ישראלים שנולדו ב-1967
שון דולי

**שון דולי** (באנגלית: **Shaun Dooley**; נולד ב-30 במרץ 1974) הוא שחקן קולנוע וטלוויזיה אנגלי. 

## ביוגרפיה
דולי נולד בבארנסלי שבווסט ריידינג ביורקשייר. מ-1992 ועד 1995 למד בבית ספר למשחק "Arden School of Theatre" במנצ'סטר.

תפקידו המקצועי הראשון היה בשנת 1997 בסרט הקצר "Groove on a Stanley Knife". בהמשך שיחק בתפקיד ריצ'י פיצג'רלד באופרת הסבון "קורוניישן סטריט" בשנים 1997 ו-1998. בין השנים 2001 ו-2004 הופיע בסדרה "איסטאנדרס" בתפקיד טום סטיוארט. הוא הוחלף כשהחל לשחק בסדרה "The Street". דולי שיחק גם בסדרה "P.O.W." לצדו של ג'ו אבסולום.

בסדרת הדרמה "The Street" שיחק דולי בתפקיד פיטר הרפר. ב-2007 השתתף בדוקו-דרמה " Diana: Last Days of a Princess". בסרט האימה הבריטי "Salvage" שיחק דולי בתפקיד קירן. בטרילוגיה "רד ריידינג" הופיע בתפקיד מפקח המשטרה דיק אלדרמן.

ב-2008 שיחק דולי בתפקיד ליאם במיני-סדרה "Apparitions" של ה-BBC.
ב-2009 הופיע דולי בתפקיד ראשי בהפקת המחזה "Stovepipe" בשפרד'ס בוש. ב-2010 השתתף בסדרה "חמישה ימים" של BBC One ובסדרה "נשוי רווק אחר" של ITV.
בספטמבר 2010 שיחק בתפקיד דרק בנט בדרמה "The Road to Coronation Street" של ערוץ הטלוויזיה BBC Four, וגם בפרק בסדרה של BBC One "המפקח ג'ורג' ג'נטלי".
ב-9 במרץ 2012 הופיע דולי בתפקיד פיט גארווי בפרק בסדרה הקומית "בנידורם" של ITV, וגילם את אחיו של הדמות הקבועה בסדרה מיק גארווי. פיט מגיע לבנידורם עם אביו למסיבת רווקים.

ב-2011 שיחק בדרמה "Exile" של ה-BBC לצדו של ג'ון סים ובדרמה "תקוות גדולות" בתפקיד ג'ו גרג'רי. עוד ב-2011 כיכב בתפקיד מלקולם מקנאיר בסרט האימה "The Awakening" לצדם של דומיניק וסט ואימלדה סטונטון.
דולי היה הקריין בסדרה הדוקומנטרית "Our War" על המלחמה באפגניסטן כפי שנראתה בעיני חיילים מהצבא הבריטי. הוא היה הקריין בתוכנית על פליקס באומגרטנר ששבר את שיא העולם בקפיצה חופשית.

בקולנוע הופיע דולי בסרט "Eden Lake" ובסרט "האישה בשחור".
ב-2012 הצטרף דולי לצוות השחקנים של הסדרה "עברייני על" בתפקיד קצין המבחן גרג. באותה שנה שיחק בסרט "Offender" בתפקיד הסוהר המושחת נאש.
ב-2013 גילם את דמותו של סר רוברט ברקנברי בסדרה ההיסטורית של ה-BBC "המלכה הלבנה".
ב-2014 הופיע דולי בתפקיד קינקייד בסדרת הפנטזיה "Wolfblood". עוד ב-2014 שיחק בתפקיד ג'ים פנצ'רץ' בסדרת המתח "המשחק".

ב-2015 הופיע בעונה השנייה של הסדרה ברודצ'רץ' בתפקיד ריקי גילספי.
הוא שיחק בתפקיד ג'ד בעיבוד של ג'ודית אדמס לספרה של אורסולה לה גווין "החוף הרחוק ביותר" עבור רדיו 4.
ב-2015 שיחק בסדרה "בתפקיד" בה גילם את דמותו של השוטר קארל הוקינס.

## חיים אישיים
דולי הוא אוהד של מועדון הכדורגל בארנסלי. הוא תומך במפלגת הלייבור.

## פילמוגרפיה

## קישורים חיצוניים
* 

## הערות שוליים

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1974
גביע הזהב של CONCACAF לנשים 2000

**גביע הזהב של CONCACAF לנשים 2000**, הוא גביע הזהב לנשים החמישי שארגנה CONCACAF. הטורניר נערך בשלוש ערים בארצות הברית והתקיים מ-23 ביוני עד ה-3 ביולי 2000. גביע זה הוא אחד משני גביעי הזהב היחידים (ביחד עם 1993), שלא שימשו כטורניר מוקדמות לגביע העולם. במקום זה, זומנו לטורניר שתי נבחרות אורחות - ברזיל וסין, שהצטרפו לשש נבחרות נוספות מ-CONCACAF.

במשחק הגמר נפגשו האורחת ברזיל והמארחת ארצות הברית, שלה זה היה גמר רביעי במפעל. בסיום המשחק, שנערך באצטדיון פוקסבורו, מסצ'וסטס, ניצחו האמריקאיות 0–1 משער של טיפני מילברט. קאטיה הברזילאית, שכבשה שישה שערים במשחק שלב הבתים נגד טרינידד וטובגו, סיימה כמלכת השערים של הטורניר עם שמונה כיבושים.

## שלב הבתים
### בית א'

### בית ב'

## שלב הנוק-אאוט

### חצי הגמר

### המשחק על המקום השלישי

### הגמר

קטגוריה:תחרויות גביע הזהב של CONCACAF לנשים
קטגוריה:תחרויות כדורגל בארצות הברית
קטגוריה:תחרויות כדורגל ב-2000
קטגוריה:2000 בארצות הברית
טיפוס (ביולוגיה)

[ממוזער|שמאל|250px|הולוטייפ מאובן של דג ממשפחת ה[עקרבנוניים]]
**טיפוס **(type) בביולוגיה הוא דוגמה מייצגת של אורגניזם מסוים (או קבוצה של אורגניזם) אשר הוצמד לו שם מדעי לפי שיטת מיון עולם הטבע. במילים אחרות הטיפוס הוא המודל או המודלים אשר מוזכרים במאמר אשר תיאר את הטקסון ונתן לו את שמו המדעי. בעבר (לפני שנת 1900) בבוטניקה השימוש במונח type היה זהה לשימוש במונח טקסון היום.

הגדרת הטיפוסים מאפשרת בחינה של האורגניזם עליהם התבסס המחקר המקורי וכך מאפשרת לחוקרים אחרים להמשיך את המחקר הטקסונומי עם אותם פריטים. למשל ייתכן ושני כותבים שאינן מודעים אחד לשני יפרסמו מאמרים המתארים את אותו הטקסון אך יתנו לו שמות מדעיים שונים. ייתכן והמידע הטקסונומי או הטכנולוגיה לא היו מפותחים מספיק בזמן כתיבת המאמר המקורי וכעת בחינה מחודשת את הפריטים תביא למסקנה שונה. חוקר מודרני הקורא תיגר על המסקנות המקוריות יכול להשוות את ההולוטייפ המאוחסנים במוזיאונים ולהחליט אם אכן מדובר במינים שונים או בשם מדעי נרדף.

## בוטניקה
לפי ה-ICN טיפוס (Type) הוא מונח המוצמד באופן תמידי לטקסון. (מאמר 7.1). בביולוגיה טיפוס יכול להיות דוגמה של צמח אמיתי או ציור.

ה-ICN מספק רשימה של כמה טיפוסים (מאמר 9), ההולוטייפ הוא החשוב שבהם.
* holotype
* lectotype
* isotype
* syntype
* paratype
* neotype
* epitype

## זואולוגיה
לפי ה-ICZN טיפוס של מין או תת-מין הוא אורגניזם (או סדרה של אורגניזם), טיפוס של סוג או תת-סוגים הוא מין וטיפוס של טקסונים מעל סוג הוא סוג. דרגות מעל על-משפחה אינן מוצמדות לטיפוס.

### הולוטייפ (Holotype)
הולוטייפ הוא האורגניזם עליו התבסס התיאור של השם המדעי ומהווה מודל לשם זה. ההולוטייפ לרוב מאוחסן במוזיאון או אוספים ידועים ומאפשר גישה חופשית לחוקרים המעוניינים להמשיך ולחקור את הפרט.

### פראטייפ (Paratype)
כאשר מוגדר הולוטייפ, וקיימים פרטים נוספים מאותה סדרה של ההולוטייפ (כלומר מוזכרים במאמר ביחד עם ההולוטייפ) הם מכונים הפראטייפ.

### אלוטייפ (Allotype)
אלוטייפ הוא מודל מהזוויג ההופכי לזה של ההולוטייפ, הוא נבחר מתוך הפרטייפים. השימוש באלוטייפ אינו חובה לפי הנחיות ICZN.

### נאוטייפ (Neotype)
נאוטייפ הוא אורגניזם הנבחר לשמש כהולוטייפ כאשר ההולוטייפ המקורי אבד או נהרס, או שלא נבחר כזה בתיאור המקורי.

קטגוריה:ערכים שבהם תבנית בריטניקה אינה מתאימה
קטגוריה:טקסונומיה
קטגוריה:מושגים בביולוגיה
גביע הזהב של CONCACAF לנשים 2002

**גביע הזהב של CONCACAF לנשים 2002**, הוא גביע הזהב לנשים השישי שארגנה CONCACAF. הטורניר נערך בארצות הברית ובקנדה והתקיים מ-27 באוקטובר עד ה-9 בנובמבר 2002. הגביע שימש כטורניר המוקדמות לגביע העולם 2003, שנערך שנה לאחר מכן גם כן בארצות הברית. 

במשחק הגמר נפגשו המארחות ארצות הברית (בפעם החמישית בתולדותיה) וקנדה, שלה זה היה גמר רביעי במפעל. בסיום המשחק, שנערך מול 6,911 צופים ברוז בול, פסדינה, ניצחו האמריקאיות 1-2 משער זהב של מיה האם וזכו בטורניר. שלוש שחקניות כבשו שבעה שערים כל אחת והתחלקו בתואר מלכת השערים של הטורניר - צ'רמיין הופר וכריסטין סינקלייר מקנדה וטיפני מילברט מארצות הברית, שגם זכתה בפרס השחקנית המצטיינת.

בעקבות השתתפותן בגמר, העפילו ארצות הברית וקנדה ישירות לגביע העולם כנציגות CONCACAF, ואילו מקסיקו שסיימה במקום השלישי נשלחה לשני משחקים בשיטת בית-חוץ נגד יפן על הכרטיס הנוסף לטורניר. בסיום משחקים אלו, נוצחה מקסיקו והפסידה את המקום בגביע העולם.

## שלב הבתים
### בית א'

### בית ב'

## שלב הנוק-אאוט

### חצי הגמר

### המשחק על המקום השלישי

### הגמר

## הערות שוליים

קטגוריה:תחרויות גביע הזהב של CONCACAF לנשים
קטגוריה:תחרויות כדורגל בארצות הברית
קטגוריה:תחרויות כדורגל בקנדה
קטגוריה:תחרויות כדורגל ב-2002
קטגוריה:2002 בארצות הברית
מרכז הדלק

[ממוזער|שמאל|150px|[תג יחידה|תג מרכז הדלק]]
**מרכז הדלק** היה הגוף הצה"לי האחראי על משק הדלק בצבא הגנה לישראל. בין תחומי אחריותו היו הדלק, גז הבעירה, ומכשירי גז בצה"ל, לרבות רכש, אחסנה, ואספקה ליחידות השונות. המרכז גם הפעיל את מערך בסיסי הדלק (כולל מערך הובלת הדלק).

המרכז הוכפף פיקודית לאגף הטכנולוגיה והלוגיסטיקה (אט"ל) במטה הכללי, ומקצועית לחיל הלוגיסטיקה שבאגף.

ב-30 ביוני 2020 נערך טקס סגירת מרכז הציוד והדלק, ומוזג למרכז הספקה אחוד (מרה"ס).

## היסטוריה
בתחילת דרכו של צה"ל השליטה על הלוגיסטיקה והאפסנאות הייתה ריכוזית מאוד ונשלטה כמעט לגמרי על ידי המטכ"ל, שהעמיד את המשאבים לרשות הגדודים והחטיבות כגון אמצעי תחבורה, דלק, חומרי בנייה, ומזון בקיצוב קפדני ביותר. במהלך מלחמת העצמאות, עם התארגנות המערך הלוחם, התפתחה הלוגיסטיקה בהם, כדי לפתור את הבעיות הלוגיסטיות השונות שהתעוררו בהם. עם ההכרזה על הקמת מדינת ישראל, נקטעה הזרמת הדלק בצינור מעיראק לישראל ובית זיקוק הדלק בחיפה חדל לפעול. הדבר גרם למחסור חמור בדלק. למחרת היום פלשו צבאות ערב למדינה הצעירה ונפתחה מלחמת העצמאות. מלבד המחסור בדלק, התמודדו שירותי אספקת הדלק עם הקשיים המיוחדים שנוצרו במלחמה, בניהם הקושי לספק דלק לאזורים הנצורים - ירושלים והנגב. 

עד לשנת 1956 התפתחו בתי הזיקוק בחיפה וסיפקו דלק לצפון הארץ, אולם בדרום הארץ ובמרכזה נוצר מחסור שהורגש לקראת "מבצע קדש". אולם בהדרגה גבר צה"ל על המשבר, והיחסים ההדוקים עם איראן וחברות הנפט האמריקאיות הבטיחו זרימה סדירה של דלק. בשנת 1966 הוקם "בסיס אב" לדלק בתל השומר. מאוחר יותר, בנובמבר 1966, החלה לפעול מפקדת המרכז באשדוד. עם פרוץ מלחמת ששת הימים היה בסיס המרכז עדיין בתהליכי התארגנות ולא היה בנוי להכיל משאיות שנדרשו כדי להעביר דלק לשלוש החזיתות השונות. עקב המחסור, הועבר הדלק לחזית בתוך דלקנים (ג'ריקנים), חביות ואפילו פחים מרובעים שבמקור שימשו לאריזות מזון. לאחר המלחמה כבשה ישראל את סיני והגדה המערבית. שטחים אלו העבירו לישראל מצבורי דלק גדולים שעתידים לשמש את ישראל במהלך מלחמת ההתשה מתקני דלק גדולים הוקמו בסיני.

בשנת 1973 פרצה מלחמת יום הכיפורים. אז כבר היה מרכז הדלק מפותח דיו, ועוד באותו היום נשלחו משאיות עמוסות דלק לכל החזיתות. משאיות אלו נתקלו ביידוי אבנים מצד אזרחים שלא הבינו עדיין מדוע מחללים את היום הקדוש. עם חתימת הסכם השלום עם מצרים ופינוי הכוחות מסיני, פונו גם מתקני הדלק שהוקמו בסיני.

אחרי פינוי סיני בעקבות הסכם השלום עם מצרים נותרו בארץ שלושה בסיסי דלק מרחביים: בסיס נשר ששירת את פיקוד הצפון, בסיס אשדוד ששירת את פיקוד המרכז, ובסיס באר שבע ששירת את פיקוד הדרום. 

בשנת 2006, בעקבות המלצת המשרד לאיכות הסביבה, נסגר בסיס הדלק באשדוד, ומפקדת מרכז הדלק עברה למחנה תל השומר. הבסיס פונה בשנת 2017 והאדמה הוחזרה לשימוש המדינה.

בשנת 2017 הוחלט על ידי ראש אט"ל למזג את מרכז דלק תחת מרכז הציוד. המהלך בוצע ב-1 בינואר 2018.

## מפקדי מרכז הדלק לדורותיהם

## קישורים חיצוניים
* מרכז הדלק באתר צה"ל - אגף הטכנולוגיה והלוגיסטיקה

## הערות שוליים

קטגוריה:אגף הטכנולוגיה והלוגיסטיקה
קטגוריה:ישראל: דלק
תאודור גברה סלאסי

**תאודור גברה סלאסי** (בצ'כית: **Theodor Gebre Selassie**, נולד ב-24 בדצמבר 1986 בטשביץ' שבצ'כוסלובקיה) הוא כדורגלן עבר צ'כי ששיחק בעמדת המגן הימני.

## חיים אישיים
אביו של גברה סלאסי נולד באתיופיה, והיגר לצ'כוסלובקיה כדוקטור לרפואה, בתקופה בה שרר קומוניזם בצ'כוסלובקיה. אמו של גברה סלאסי היא צ'כית, ואחותו משחקת בנבחרת כדוריד הנשים של צ'כיה. גברה סלאסי עצמו נולד בצ'כוסלובקיה, ובבגרותו קיבל חינוך גבוה וכמעט נטש את הכדורגל כדי להתקדם באקדמיה, אך נשאר לבסוף בכדורגל.

## קריירת מועדונים
גברה סלאסי החל שיחק בשנות נעוריו במועדונים ולקה מזיריצ'י וויסוצ'ינה ייהלבה, כאשר גם בתחילת קריירת הבוגרים שלו הוא שיחק ביילהבה והושאל בחזרה למזיריצ'י. בעונת 2007/08 עבר לשחק בסלביה פראג, שם שיחק עונה אחת בלבד, בה זכה באליפות ליגת העל הצ'כית. בתום עונה זו עבר לסלובן ליברץ, שם שיחק שלוש עונות והפך לשחקן מפתח בקבוצה. בעונת 2011/12 זכה גברה סלאסי באליפות נוספת, הפעם עם סלובן ליברץ. בתום עונה זו, לאחר הצלחתו בקבוצה וביורו 2012, עזב גברה סלאסי את ליברץ לאחר שהבקיע שמונה שערי ליגה ב-97 הופעות וחתם בורדר ברמן לארבע שנים. במשחק הבכורה של גברה סלאסי בורדר ברמן, באוגוסט 2012, הוא הבקיע שער שוויון בהפסד הליגה 1–2 לבורוסיה דורטמונד. בהמשך, הפך גברה סלאסי לשחקן הרכב קבוע בורדר ברמן, כאשר הוא משתף פעולה בהגנת הקבוצה עם קלמנס פריץ, אסאני לוקימיה וסנטיאגו גרסיה. ביוני 2021 חזר לאחר 9 שנים בורדר ברמן לסלובן ליברץ.

## קריירה בינלאומית
גברה סלאסי הוא השחקן הראשון בעל השורשים האפריקאים שמשחק בנבחרת צ'כיה. הופעת הבכורה שלו נערכה בתיקו 0-0 מול נבחרת פרו במסגרת גביע קירין. גברה סלאסי השתתף עם נבחרת צ'כיה ביורו 2012 בו הודחה צ'כיה ברבע הגמר על ידי נבחרת פורטוגל, והציג יכולת טובה. במשחק מול נבחרת רוסיה בשלב הבתים של יורו 2012, ספג גברה סלאסי קריאות גזעניות מאוהדי רוסיה, במשחק בו ניצחה רוסיה בתוצאה 1–4. את שערו הבינלאומי הראשון הבקיע גברה סלאסי במוקדמות מונדיאל 2014 בניצחון 1–3 על נבחרת מלטה, אך כשל להעפיל עם הנבחרת למונדיאל 2014 עצמו.

## תארים
עם סלביה פראג:
* אליפות ליגת העל הצ'כית: 2007/08

עם סלובן ליברץ:
* אליפות ליגת העל הצ'כית: 2011/12

## קישורים חיצוניים

## הערות שוליים

קטגוריה:כדורגלנים צ'כים
קטגוריה:מגני כדורגל צ'כים
קטגוריה:כדורגלני נבחרת צ'כיה
קטגוריה:כדורגלני סלביה פראג
קטגוריה:כדורגלני סלובן ליברץ
קטגוריה:כדורגלני ורדר ברמן
קטגוריה:כדורגלני יורו 2012
קטגוריה:כדורגלני יורו 2016
קטגוריה:ספורטאים צ'כים בגרמניה
קטגוריה:אישים ממוצא אתיופי
קטגוריה:צ'כים שנולדו ב-1986
עופר כלף

**עופר כלף** (נולד ב-3 בספטמבר 1968) הוא זמר, מרצה באקדמיה למוסיקה ולמחול בירושלים ומורה בסטודיו למשחק ניסן נתיב. הקים וייסד את המחלקה הווֹקאלית הרב־תחומית באקדמיה למוסיקה ולמחול בירושלים.

## ביוגרפיה
כלף נולד בירושלים. הוא למד באקדמיה למוסיקה ולמחול בירושלים אצל רחל שולוב.

ב 2007 ייסד את המחלקה הווֹקאלית הרב־תחומית באקדמיה למוסיקה ולמחול בירושלים אותה ניהל עד 2011. כיום כלף מלמד באקדמיה למוסיקה ולמחול בירושלים ובסטודיו למשחק ניסן נתיב.

בשנת 2013 ביצע את היצירה תיקון חצות מאת המלחין מרדכי סתר עם התזמורת והמקהלות של האקדמיה למוסיקה, בניצוחו של אורי סגל.

ב-2017 הציג את "שירת הלב" בפסטיבל העוד הבין לאומי ירושלים אשר כלל לחנים מקוריים של כלף למילים של משוררים מהעת העתיקה ומהעת החדשה.

## קישורים חיצוניים

* התוכן בקישור, ערוץ Youtube
* התוכן בקישור, Facebook
*כלף ב אתר האקדמיה למוסיקה ולמחול בירושלים
*כלף ב אתר של הסטודיו למשחק של ניסן נתיב

קטגוריה:ישראלים שנולדו ב-1968
קטגוריה:זמרים ישראלים
קטגוריה:מוזיקאים ישראלים
קטגוריה:בוגרי התיכון ע"ש זיו ומרקס
קטגוריה:בוגרי האקדמיה למוסיקה ולמחול בירושלים
קטגוריה:סגל הסטודיו למשחק ניסן נתיב
סנטרל אמריקה (ספינה)

ה**סנטרל אמריקה** הייתה אוניית משוטה ששטה בין ארצות הברית למרכז אמריקה בשנות החמישים של המאה התשע עשרה. הספינה טבעה בסופת הוריקן בשנת 1857, כאשר עליה 420 נוסעים ואנשי צוות ו-14 טון זהב. טביעת הספינה הייתה בין הגורמים לפאניקה של 1857.

## הטביעה

שמאל|ממוזער|250px|תנועת הסופה שהטביעה את הספינה

ב-3 בספטמבר 1857 יצאה הספינה בדרכה אל ניו יורק מקולון כאשר עליה 477 נוסעים, 101 אנשי צוות ו-9.1 טון זהב שנכרה בשנות הבהלה לזהב בקליפורניה. הספינה עצרה לחניית ביניים בהוואנה והמשיכה בדרכה אל ניו יורק.

ב-9 בספטמבר נקלעה הספינה לסופת הוריקן מדרגה 2 מול חופי הקרוליינות. הרוחות הגיעו למהירות של 165 קמ"ש, וב-11 בספטמבר מפרשיה היו קרועים, היא התחילה להתמלא במים, ודוד הקיטור שלה עמד לצאת מפעולה. מה שחתם את גורלה של הספינה היה כשל באיטום של אחד מגלגלי המשוטות שלה. בצהריי אותו היום לא ניתן היה להמשיך להפעיל את דוד הקיטור ולהפעיל את גלגלי המשוטות ואת המשאבות שניקזו את המים שחדרו אליה. צוות הספינה הפך את הדגל כאות מצוקה, אך בסביבה לא היה אף כלי שיט שיכול היה להגיש עזרה.

כדי להילחם במים החודרים לספינה, יצרו הנוסעים ואנשי הצוות סרט נע של דליים לניקוז הספינה. במהלך רגיעה זמנית בסופה נעשה ניסיון לתקן את דוד הקיטור, אך הוא נכשל. הסופה התחדשה ומכיוון שהספינה איבדה את יכולת ההינע שלה, היא נסחפה עם הסופה והמשיכה להיפגע.

עם בוקר ה-12 בספטמבר נצפו שתי ספינות, ו-153 נוסעים, בעיקר נשים וילדים, הצליחו להגיע לאחת מהן על סירות ההצלה. התגברות הסופה מנעה את חילוץ שאר הנוסעים, והספינה טבעה בשעה שמונה בערב. חמישים איש חולצו מהמים על ידי ספינה נורווגית, אך 425 טבעו. שלושה ניצולים שהו בסירת הצלה במשך שבוע עד שחולצו.

## תוצאות הטביעה

מספר הנספים באסון היה חסר תקדים בהיסטוריה הימית של ארצות הברית באותה התקופה, ובימים הראשונים אחרי האסון עיקר תשומת הלב הציבורית התמקדה באובדן החיים. עם זאת, ההשפעות ארוכות הטווח יותר של הטביעה היו בשל אובדן הממון הרב שהספינה נשאה. הזהב שאבד בטביעה הוערך ב-2 מיליון דולרים, שהם כ-50 מיליון דולרים כיום. ההון שהלך לטמיון ערער את אמון הציבור בכלכלה והיה בין הגורמים לפאניקה של 1857.

קברניט הספינה, ויליאם לואיס הרנדון, היה בין הנספים. הוא שירת במלחמת ארצות הברית–מקסיקו והיה בין שני מחבריו של ספר על חקר עמק האמזונאס. על שמו נקראו שתי ספינות של חיל הים האמריקני וכן עיירה בווירג'יניה.

## גילוי הספינה

בספטמבר 1988 התגלתה הספינה על ידי צוות של מחפשי אוצרות ימיים, וצוללות רובוטיות העלו מהספינה הטבועה חלק קטן מתכולתה. 39 חברות ביטוח תבעו את הצוות בטענה כי מכיוון שבשעתו הן פיצוי את הבעלים על אובדן הזהב, הוא שייך להן. מנגד טען הצוות כי הזהב ננטש ודינו הפקר. ב-1996 נפסק כי לצוות החיפוש מגיעים 92 אחוזים מהאוצר שחולץ.

## קישורים חיצוניים

קטגוריה:אוניות שטבעו באוקיינוס האטלנטי
לואיס קוק

**לואיס ג'ון קוּק** (באנגלית: **Lewis John Cook**; נולד ב-3 בפברואר 1997 ביורק שבאנגליה) הוא כדורגלן אנגלי המשחק בעמדת הקשר בקבוצת בורנמות' מהפרמייר ליג.

## קריירת מועדונים
### לידס יונייטד
קוק נולד ביורק שבאנגליה. הוא גדל במחלקת הנוער של לידס יונייטד, ושיחק בקבוצה של המועדון עד גיל 18 כאשר היה בן 15. בקדם עונת  החל קוק לשחק יחד עם הקבוצה הבוגרת של לידס יונייטד, ששיחקה בפוטבול ליג צ'מפיונשיפ, ליגת המשנה האנגלית. ב-9 באוגוסט 2014 ערך קוק את הופעת הבכורה שלו במועדון, כשנכנס כמחליף בדקה ה-64 בהפסד 0–2 למילוול במסגרת המחזור הראשון בליגה. ב-19 באפריל 2015 חיזק קוק את מעמדו כאחד השחקנים הטובים ביותר באנגליה מחוץ לפרמייר ליג, כשזכה בתואר חניך השנה בפוטבול ליג צ'מפיונשיפ.

ב-11 במאי 2015 חתם קוק על חוזה חדש בלידס יונייטד, עד לקיץ 2017. ב-13 באוגוסט 2015 הבקיע קוק את שער הבכורה שלו במועדון, בדקה ה-17 במשחק במסגרת גביע הפוטבול ליג נגד דונקסטר רוברס, בו הודחה לידס לאחר הפסד בתוצאה 2–4 בדו-קרב בעיטות עונשין לאחר 1-1 בתום הזמן החוקי. קוק הורחק באותו משחק בדקה ה-37 בכרטיס אדום ישיר.

### בורנמות'
ב-8 ביולי 2016 חתם קוק לארבע שנים בבורנמות' מהפרמייר ליג. ב-14 באוגוסט ערך את הופעתו הבכורה בקבוצה בהפסד 1–3 למנצ'סטר יונייטד. ב-3 במאי 2022 עלה עם בורנמות' לפרמייר ליג בניצחון 0–1 על נוטנגהאם פורסט.

## תארים
;נבחרת אנגליה עד גיל 17
*אליפות אירופה בכדורגל עד גיל 17 (1): 2014

;נבחרת אנגליה עד גיל 20
*גביע העולם בכדורגל עד גיל 20 (1): 2017

;אישיים
*חניך השנה בפוטבול ליג צ'מפיונשיפ (1): 2014/2015

## קישורים חיצוניים

קטגוריה:קשרי כדורגל אנגלים
קטגוריה:כדורגלני לידס יונייטד
קטגוריה:כדורגלני בורנמות'
קטגוריה:כדורגלני נבחרת אנגליה
קטגוריה:כדורגלנים אנגלים
קטגוריה:אנגלים שנולדו ב-1997
אנו (מחוז)

**אנו** (בגרמנית: **Hennegau**, בצרפתית: ** Hainaut**, בהולנדית: **Henegouwen**  בוולונית: **Hinnot** בפיקארדית: **Hénau**) הוא אחד מחמשת מחוזות אזור ולוניה בבלגיה וממוקם בדרום-מערב האזור והמדינה.

## היסטוריה

בימי הביניים היה המחוז חלק מהאימפריה הרומית הקדושה, והשתרע מעבר לגבול בלגיה-צרפת של ימינו. הנפות החשובות ביותר במחוז כללו את מונס (בהולנדית: Bergen), השוכנת כיום בבלגיה, ואת ולנסיין השוכנת כיום בצרפת.

הפאגוס נקרא על שם נהר האין. הפאגוס משתרע דרומית-מזרחית וכלל את אזור אבסנוי, ודרומית-מערבית עד לנהר סל. בימי הביניים הוא גם קיבל שליטה על חלק מהפאגוס של בראבנט מצפון, ועל הפאגוס של אוסטרבנט במזרח, אך אלה לא היו חלק מהפאגוס של היינאו. במונחים מודרניים, אנו כללה את החלק המרכזי של המחוז הבלגי אנו, ואת החלק המזרחי של המחלקה הצרפתית נורד (הרבעים של אבנס-סור-הלה ו-ולנסיין).

## גאוגרפיה
נהר האין, שעל שמו נקרא הפאגוס (מדינה או טריטוריה), זורם ממזרח למערב. מקורו באזור המיוער שפעם היה בין בינצ'ה לשרלרוי, ליד סמבר. מהתיעודים המוקדמים ביותר, אנו התרחב גם מדרום לאין עד לסמבר.

הפאגוס של היינאו נמשך גם דרומית-מערבית עד נהר הסל, שם העיר הרומית החשובה ביותר והמשפיעה ביותר באזור הייתה פמארים, שהייתה מרכז דתי ומנהלי. בימי הביניים המוקדמים, רשומות מתייחסות לעיתים למה שבתוך הפאגוס של היינאו כאל תוך פגוס פאנום מרטיס, מה שמעיד כי להינאו היה שם חלופי, או שפאנום מרטיס היה בסיס לתת-פגוס. על פי הנזיר פולקוין מהמאה העשירית, היינאו היה פשוט שם חדש לשם הרומי הישן, שהיה קשור לאמונות טפלות טרום נוצריות.

ההגדרה הגאוגרפית של היינאו כפי שנמצאה ברשומות העתיקות ביותר מימי הביניים, הייתה יציבה יחסית ושטח האזור לא השתנה כמעט כלל, כפי שמוצג על ידי פיידר-פייטמן, דרו והיסטוריונים אחרים באזור.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בלגיה: פרובינציות
קטגוריה:ולוניה: גאוגרפיה
פו דמרון

**פו דמרון** הוא דמות בדיונית בסדרת מלחמת הכוכבים. אשר הופיעה לראשונה ב-2015 במלחמת הכוכבים: הכוח מתעורר ולאחר מכן גם בסרטי ההמשך: מלחמת הכוכבים: אחרוני הג'דיי ומלחמת הכוכבים: עלייתו של סקייווקר. . פו הוא טייס חללית קרב (**קרבית**) מדגם X-Wing עבור המחתרת הנלחמת כנגד המסדר הראשון. 

הדמות מגולמת על ידי אוסקר אייזק לאורך שלושת סרטי הטרילוגיה השלישית, ולפי מבקרי הסרט, עושה זאת אייזק בהצלחה רבה. פו מושווה לעיתים להאן סולו (האריסון פורד) מטרילוגיית מלחמת הכוכבים המקורית.

## הדמות
### רעיון
בשלבי הפיתוח של הכוח מתעורר, הדמות נקראה בהתחלה "ג'ון דו" ותוכננה להיות ג'די, ולאחר מכן צייד גולגולות עם שותף מגזע ווקי (הרעיון נפסל לאחר שיוצרי הסדרה קבעו כי הדמות דומה יתר על המידה להאן סולו).

### תיאור
ליהוקו של אייזק לסרט הוכרז לראשונה ב-29 באפריל 2014. הדמות הופיעה לראשונה בתקציר באורך 88 שניות של הסרט ״הכוח מתעורר״. התקציר פורסם על ידי לוקאס פילם ב-28 בנובמבר 2014, ובו נראה דמרון מטיס קרבית מסוג אקס ווינג. השם פו דמרון פורסם על ידי שבועון בידור בתוך דגם כרטיס מסחר שעוצב על ידי לוקאס פילם בסגנון Topps בדצמבר 2014. השם דמרון מגיע משמו של עוזר הבמאי והתסריטאי ג׳יי ג׳יי אברהמס, מורגן דמרון. פו דמרון הייה אחד מאלו שהשתתפו בצילומי וניטי פייר במאי 2015 של אנני לייבוביץ'. 

## ביוגרפיה
### ב[[מלחמת הכוכבים - פרק 7: הכוח מתעורר|כוח מתעורר]]
פו דמרון הוא טייס מצליח של צי המחתרת, בהנהגת הגנרלית ליאה אורגנה. שותפו הוא הרובוט BB-8 - דרואיד חלל המסייע בהטסת קרבית. הוא נשלח על ידי ליאה לפלנטה המדברית ג'אקו, במשימה להשגת חלק ממפה שיוביל למיקום של אחיה, לוק סקייווקר. לפני שפו מספיק לעזוב עם המפה, המסדר הראשון תוקף את הכפר בו הסתתר, והוא נלכד על ידי קפטן פאזמה וחייליה, בעזרת קיילו רן.

פו נותן את המפה ל-BB-8, אשר נמלט אל מדבר בזמן שקיילו רן מענה את דמרון בחיפוש אחר מפה. פו ניצל על ידי חייל הסער הבוגד פין, והם נמלטים בקרבית תאי (TIE Fighter) משופרת. הם מתרסקים על ג'אקו, ופין נפלט מן הספינה, תוך שהוא מעריך כי פו מת כאשר הספינה המרוסקת שקעה ונבלעה בחול. למרות זאת, פו מופיע שוב מאוחר יותר, לאחר שנחלץ גם הוא מאתר ההתרסקות, כשהוא מוביל טייסת X-Wing במתקפה על המסדר הראשון בטירה של מז קנטה. מאוחר יותר הוא מוביל את הטייסת שלו לתקוף את בסיס מחסל הכוכבים של המסדר הראשון, ואחראי להתפוצצות הנשק משמיד הפלנטות.

### ב[[מלחמת הכוכבים - פרק 8: אחרוני הג'דיי|אחרוני הג'דיי]]
פו יוצא למשימה בלתי אפשרית נגד ספינת מלחמה מסוג דריידנוט (Dreadnought), יוצר קשר עם הגנרל האקס ולועג לו בקוראו לו "האגס" תוך שהוא מעמיד פנים שאינו שומע אותו. הרפתקנותו של פו מביאה את צי המחתרת לקרב קשה מול צי המסדר הראשון והמחתרת סופגת מכה קשה. על מעשים פזיזים אלו הגנרלית ליה אורגאנה מורידה אותו בדרגה. 

מאוחר יותר, במהלך התקפה מצד המסדר הראשון, ליה נפגעת ונכנסת לתרדמת. סגנית האדמירל הולדו מחליפה אותה אך לא מציגה תוכנית פעולה ברורה וגורמת לפו תסכול רב. כשהמצב נואש מתמיד פו מורד בהולדו ושם אותה תחת מעצר. הוא לוקח את הפיקוד על ספינת הדגל של המחתרת לידיו, אולם במהרה ליאה מתעוררת מהתרדמת ומהממת אותו בעזרת רובה מיועד. הוא נוכח במנוסה מפני המסדר הראשון, ובקרב בכוכב הלכת קרייט.

בספינת המילניום פאלקון, פו מוצג כבעל התאהבות חלקית בריי, אותה הוא פוגש לאחר סיפורים רבים אשר שמע עליה מידי פין.

בסיום הסרט, הוא מהבודדים אשר שרדו את שלוש מתקפות המסדר הראשון, ומהלוחמים האחרונים של המחתרת המוכה.

### ב[[מלחמת הכוכבים - פרק 9: עלייתו של סקייווקר|עלייתו של סקייווקר]]

## קישורים חיצוניים

* 

קטגוריה:דמויות במלחמת הכוכבים
Jupiter LXXII

**Jupiter LXXII** הוא אחד מירחיו של כוכב הלכת צדק. ירח זה שייך לקבוצת הירחים קארמה. קוטרו קילומטר אחד, אורך מסלולו 22,401,817 קילומטר, והוא מקיף את צדק ב-648.98 ימים בכיוון הפוך משאר ירחי צדק.

בשל מרחקו וגודלו הקטן, הוא בעל בהירות נראית של 23.7 בלבד, עמום פי 7 מיליון יותר ממה שעין אנושית מסוגלת לראות. הוא התגלה בשנת 2011 על ידי האסטרונום סקוט שפרד בתצלום דיגיטלי שצולם על ידי הטלסקופ מגלן-באדה בקוטר 6.5 מטרים במצפה הכוכבים לס-קמפנס שבצ'ילה.

שמו המקורי, S/2011 J 1, נקבע בדרך הבאה: 

* S = satellite (לוויין טבעי של צדק)
* 2011 = שנת הגילוי
* J = Jupiter (כוכב הלכת צדק)
* 1 = הירח הראשון שהתגלה באותה שנה

## קישורים חיצוניים
* מידע על S/2011  באתר MPC

## הערות שוליים

קטגוריה:ירחי צדק
זעמן אוכפים

**זַעֲמַן אֻכָּפִים** (שם מדעי: *Platyceps rogersi*) הוא נחש השייך למשפחת הזעמניים. אורכו עד מטר, ונפוץ בעיקר בסביבה מדברית. זהו נחש פעיל יום שאינו ארסי.

## תיאור
זעמן אוכפים הוא נחש בגודל בינוני המגיע באורכו עד מטר ולמשקל של כ-220 גרם, כאשר הגודל הנפוץ לנחש זה קטן יותר. ראשו החום רחב מהצוואר במעט, עיניו ואישוניו עגולים וסביבן כתמים צהבהבים. צבע גופו אפור צהבהב, ועל גבו שורת כתמים רוחביים חומים המופרדים זה מזה המזכירים אוכף, ומכאן שמו העברי של הנחש - זעמן אוכפים. בין כתמים חומים אלו רווחים בהירים. כתמים חומים אלו מתבהרים ככל שמתקרבים לזנב הנחש, ובאזור הזנב עצמו אין כתמים כלל. כאשר הנחש נע במהירות נוצרת דוגמה מטושטשת מכתמי גבו המקשה על זיהוי מיקום הראש. כאשר מאוים זוקף במעט את ראשו בצורת S, וינסה להימלט או יתגונן בנשיכות אשר אינן חזקות במיוחד. לא ידוע הרבה על רביית נחש זה, זהו נחש המטיל ביצים ולא ולדות חיים, הטלת כ-5 ביצים מוארכות מתרחשת בחודש יולי. זעמן אוכפים פעיל ביום, ובימי הקיץ יהיה פעיל גם בלילה.

## תפוצה
תפוצת זעמן אוכפים באזורים מדבריים בצפון מזרח אפריקה, מלוב ועד מצרים, ומשם ממשיך לאסיה עד עיראק וערב הסעודית. תפוצתו בישראל באזורים המדבריים בצפון הנגב וכן סביב ים המלח צפונה עד יריחו. זעמן אוכפים הוא נחש שוכן קרקע, באזור אדמת הלס ואדמת טרשים, מצוי מתחת לאבנים, בין סדקים וכן בוואדיות.

## תזונה
זעמן אוכפים ניזון בעיקר מלטאות קטנות כגון ישימונית מצויה שאותן הוא נוהג לשלוף מתחת לאבנים, וייתכן שניזון גם מחרקים שונים. את טרפו הוא יצוד באופן אקטיבי בשטחים הפתוחים. בצפון אפריקה נצפה כאשר טורף צפרדעים וקרפדות. בשבי ניזון גם מעכברים.

## קריאה נוספת
* אביעד בר, גיא חיימוביץ ואמיר ארנון, **[[זוחלים ודו-חיים בישראל - מדריך שדה]]**, מהדורה שלישית 2022. , עמודים: 160-162

## קישורים חיצוניים

* זעמן אוכפים מאתר מדרשת שדה בוקר.

## הערות שוליים

קטגוריה:זעמניים
קטגוריה:ארץ ישראל: נחשים שאינם ארסיים
פיגיירה דה פוש

**פיגיירה דה פוש** (בפורטוגזית: **Figueira da Foz**, הגייה: [fiɣɐjɾɐ ðɐ fɔʃ]), ידועה בקיצור גם בשם פיגיירה, היא עיר במחוז קוימברה, פורטוגל. העיר ממוקמת בפתחו של נהר ממונדגו, 40 ק"מ מערבית לעיר קוימברה, ומוקפת בגבעות סרה דה בואה. ב-2011 מנתה אוכלוסיית העיר 62,125 נפשות.שטח העיר הוא 379 קמ"ר, והיא העיר השנייה בגודלה במחוז קוימברה לאחר קוימברה העיר.

פיגיירה דה פוש היא עיר חוף בעלת מספר רב של חופים לאורך האוקיינוס האטלנטי. כעיר תיירות, התיירות ממלא מקום חשוב במיוחד במרכז. קיים בעיר אזור הימורים חוקיים, וקזינו "פיגיירה" הוא אחד מבתי הקזינו הגדולים שבחצי האי האיברי.

## היסטוריה
על פי האגדה שם המקום נובע משמו של עץ הפיקוס, שעמד על המזח של סלמנה, שם נהגו הדייגים לקשור את סירותיהם. עם זאת לדברי ההיסטוריון נלסון בורחס, שם העיר מורכב משפות שונות ופירושו המילולי הוא "פתיחת פי הנהר". עקבות היסטוריות מסוימות מראות שהייתה קיימת התיישבות ילידית באזור זה כבר מן התקופה הנאוליתית. עם זאת, התיעוד הראשון מאזור זה הוא מסמך משנת 1096, המתעד תרומה של ראש מנזר בשם פדרו, לקתדרלת סה ולה שבקוימברה. בתרומה הועברו מספר אחוזות שהיו שייכים לכנסייה של סאו יוליאו אל הקתדרה.

במאות ה-18 וה-19 עברה העיר התפתחות גדולה בשל תעשיית יצור הספינות, ותעשיית ייבוש דגי הבקלה שפרחו באזור.

בעיר פועלות שתי אוניברסיטאות פרטיות: האוניברסיטה הקתולית של פורטוגל, ואוניברסיטת אינטרנסיונל.

## אקלים
בעיר קיים אקלים ים תיכוני המאופיין בחורפים גשומים ומתונים וקיץ יבש וחם. ממוצע הטמפרטורה השנתי הוא 15°C, וכמות המשקעים השנתית הממוצעת היא כ-600 מ"מ. בקיץ נפוצות לעיתים (בשעות אחר הצהרים) רוחות צפוניות-מערביות חזקות.

## ראו גם
* קוימברה

## קישורים חיצוניים

* 
* 

## הערות שוליים

קטגוריה:פורטוגל: ערים
קטגוריה:פורטוגל: היסטוריה
קטגוריה:ערי חוף
מקס מרגוליס

**מקס לאופולד מרגוליס** (שם עברי: **מרדכי יום-טוב מרגליות**; באנגלית: **Max Leopold Margolis**)  (15 באוקטובר 1866 מרץ, פלך וילנה, האימפריה הרוסית – 2 באפריל 1932, פילדלפיה) היה פילולוג אמריקאי ממוצא יהודי-ליטאי, חוקר שפות שמיות.
## ביוגרפיה
מרגוליס, בנו של הרב יצחק מרגליות, למד בבית ספר יסודי בעיירת הולדתו, לאחר מכן בגימנסיה ע"ש לייבניץ בברלין. ב-1889 היגר לארצות הברית והתחיל ללמוד באוניברסיטת קולומביה בניו יורק, שם קיבל ב-1891 תואר דוקטור. באותה שנה מונה כחבר סגל במחלקה לשפות שמיות באוניברסיטת קולומביה ומ-1892 עד 1897 היה מרצה זוטר. מאוחר יותר לימד שפות שמיות ותנ"ך כמרצה בכיר בהיברו יוניון קולג' בסינסינטי אוהיו. ב-1897 מונה למרצה בכיר לשפות שמיות באוניברסיטת קליפורניה. מ-1902 היה ראש המחלקה לשפות שמיות. כשהוקם דרופסי קולג' ב-1907 התמנה לפרופסור לפילולוגיה מקראית ונשאר שם עד מותו ב-1932.

מרגוליס היה עורך ראשי של תרגום התנ"ך לאנגלית שיצא לאור על ידי ה-Jewish Publication Society ב-1917. הוא כיהן כנשיא החברה לספרות מקראית (Society of Biblical Literature) ועורך כתב העת לספרות מקראית (*Journal of Biblical Literature*) בשנים 1914–1921. כמו כן היה עורך כתב העת *Journal of the American Oriental Society*.
ב-1927 נבחר להיות חבר ב

## כתבים נבחרים
* מרדכי יום טוב מרגליות, **טעֻיות סופרים ב[[תרגום השבעים]]**, בתוך: 
** 
* **עד קדמון לנוסח התנ"ך**, בתוך: 


* *"The Columbia College MS. of Megilla"*, New York, 1892
* *"Notes on Semitic Grammar"*, parts i.-iii., in *"Hebraica" ("American Journal of Semitic Languages and Literatures")*, 1894, 1896, 1902
* *"The Theology of the Old Prayer-Book"*, in *"Year Book of the Central Conference of American Rabbis"*, 1897
* *"The Theological Aspect of Reformed Judaism"*, Baltimore, 1904
* *A History of the Jewish People*, Philadelphia: Jewish Publication Society of America, 1927. (יחד עם אלכסנדר מרקס)


## לקריאה נוספת
* 
* שמעון פדרבוש, **מרגולית, מכס לאופולד (מרדכי יום־טוב)**, בתוך: **חכמת-ישראל באירופה**, כרך ג' עמ' 404. ירושלים: הוצאת ראובן מס, תשכ"ה

* *Max Leopold Margolis: Scholar and Teacher*. 1952. Philadelphia: Alumni Association, Dropsie College.
* Leonard Jay Greenspoon, *Max Leopold Margolis: A Scholar's Scholar*, Scholars Press, 1987


## קישורים חיצוניים

* 
* 
* 

## הערות שוליים

קטגוריה:פילולוגים יהודים
קטגוריה:בלשנים ולשונאים יהודים
קטגוריה:בלשנים ולשונאים אמריקאים
קטגוריה:יהודים אמריקאים
קטגוריה:בלשנים ולשונאים שמיים
קטגוריה:בעלי תואר דוקטור מאוניברסיטת קולומביה
קטגוריה:סגל היברו יוניון קולג'
קטגוריה:סגל אוניברסיטת קליפורניה בברקלי
קטגוריה:סגל אוניברסיטת קולומביה
קטגוריה:מתרגמים יהודים
קטגוריה:מתרגמים אמריקאים
קטגוריה:מתרגמי התנ"ך
קטגוריה:יהודים שהיגרו מרוסיה לארצות הברית
קטגוריה:פילולוגים אמריקאים
קטגוריה:אמריקאים שנולדו ב-1866
קטגוריה:אמריקאים שנפטרו ב-1932
חור מנעול כבידתי

**חור מנעול כבידתי** (באנגלית: **Gravitational keyhole**) הוא אזור זעיר בחלל, אשר בו כוח המשיכה של כוכב לכת עשוי לשנות את מסלול ההקפה של אסטרואיד סביב הכוכב אותו הוא סובב, ובכך לגרום לאסטרואיד להתנגש בכוכב הלכת, במהלך הקפה עתידית.

## היסטוריית המונח
המונח "חור מנעול", אשר אותו טבע פול קודאס (Paul W. Chodas) בשנת 1999, מדגיש את הניגודיות שבין המרווח הגדול של חוסר הוודאות, אשר אליו מובילים החישובים של מסלולי ההקפה לבין הטווח המצומצם ביותר, אשר בו מתקיים אזור ההשפעה של כח המשיכה על האסטרואיד, מה גם שהשפעה זו עשויה להיות עקיפה ומצטברת, היינו, כזו אשר תגרום להתנגשות לאחר הקפות עתידיות רבות.

בשנת 2005 זכה המונח "חור המנעול" לחשיפה ציבורית רבה, בהקשר של סיכוייו של האסטרואיד אפופיס להתנגש בכדור-הארץ בעתיד. בעבר העריכו מדענים שאם אפופיס ייכנס דרך אזור בחלל המכונה "חור המנעול" ב-13 באפריל 2029, כלומר הוא יעבור במרחק שכיום מוערך בתור 30,399 ק"מ מפני כדור הארץ, בסטייה של 800 מטרים לכל היותר, הוא יילכד בכוח הכבידה של כדור הארץ, וייכנס איתו לתהודה מסלולית, שתגרום להתנגשות כמעט ודאית ב-13 באפריל 2036, אחרי שש הקפות של אפופיס סביב השמש ושבע הקפות של כדור הארץ סביבה. אך התצפיות החדשות הראו שהסיכוי של אפופיס לעבור דרך חור המנעול, מה שיביא להתנגשות בשנת 2036, הוא כ־1:250,000, ובערך 1:333,000 בשנת 2068. תצפיות מאוחרות יותר הורידו את הערכת הסיכוי להתנגשות ב-2036 ל-1:10,989,000.

## קישורים חיצוניים

* Małgorzata Krolikowska, Grzegorz Sitarski and Andrzej M. Sołtan. How selection and weighting of astrometric observations influence the impact probability. The case of asteroid (99942) Apophis. **MNRAS** (2009) 399 (4): 1964-1976. doi: 10.1111/j.1365-2966.2009.15276.x
* Pravec, P., et al. The tumbling spin state of (99942) Apophis. **Icarus** 233 (2014) 48–60
* NASA Asteroid Grand Challenge Seminar – Paul Chodas. March 14, 2014


קטגוריה:אסטרואידים
קטגוריה:כבידה
ניזווא

**ניזווא** (בערבית: **نزوى**) היא עיר בעומאן ובירת מחוז א-דאח'יליה. בתקופה המוסלמית הקדומה העיר הייתה בירת עומאן. בעיר שוכן מבצר ניזווא, שהיה מרכז שלטוני חשוב בתקופות הקדומות בעומאן וכהיום הוא האתר המתויר ביותר במדינה. מבצר ניזווא הוא מבנה מהמאה ה-17 שבנייתו ארכה 12 שנים – דוגמה יוצאת דופן לאדריכלות אומנותית עתיקה. בנייה ענקית זו הייתה חשובה ביותר בהגנה על העיר ניזווא נגד כוחות פולשים, שחמדו את העושר הטבעי של האזור ואת מיקומה האסטרטגי בצומת דרכי סחר חיוניות. בראש המבצר עומד המגדל המעגלי וממנו רואים נוף של ההרים המחוספסים, ים הדקלים הירוקים והבתים שטופי הלבן שמסביב.

אוכלוסיית העיר מנתה בשנת 2020 72,076 תושבים ושטחה הוא כ-3,500 קילומטר רבוע. בחודש ינואר הטמפרטורה מגיעה לכ-22 מעלות צלזיוס ובחודש יוני לכ-37 מעלות צלזיוס. בעיר קיימת אוניברסיטה בשם אוניברסיטת ניזווא.

## קישורים חיצוניים

## הערות שוליים

קטגוריה:עומאן: ערים
הלא הר הלא אש

**הלא הר הלא אש** הוא ספר שירה עברית מאת המשוררת **[[זלדה]]** אשר ראה אור בשנת ה'תשל"ז, 1977.

## על הספר
**הלא הר הלא אש** הוא קובץ שירים מאת המשוררת הישראלית זלדה, אשר יצא לאור בשנת ה'תשל"ז 1977 בהוצאת הקיבוץ המאוחד. זהו ספרה הרביעי של המשוררת, עליו זכתה בפרס ביאליק לספרות יפה לשנת תשל"ח (1978) . בניגוד לספריה הראשונים "פנאי" ו"הכרמל האי- נראה", שהוקדשו באופן רשמי בפתיחתם לאנשי שלומה של זלדה וספרה האחרון "שנבדלו מכל מרחק" שהוקדש "לידידי נפשה", "הלא הר הלא אש" לא הוקדש באופן מסוים לדמות מסוימת. הספר יצא לאור כאשר המשוררת זלדה הייתה כבת 63, שמונה שנים לפני מותה. הספר מושפע רבות מעולמה הייחודי של זלדה בזמנים ההם, עולם שהושפע רבות ממותו של בעלה חיים אריה מישקובסקי ומותה של אמהּ, שפקדו אותה בסמוך זה לזה, מהנוף הירושלמי בשכונת כרם אברהם בה התגוררה עד שנה לפני הוצאת הספר ובשכונת שערי חסד הירושלמית ברחוב הקליר 11 שבה התגוררה כשהוציאה את הספר לאור. 

הספר קיבל את שמו משורה הכתובה באחד מן השירים הכלולים בו:

"וָאִיקֵץ וְהִנֵּה הַבַּיִת מוּאָר

אַךְ אֵין אִישׁ אִתִּי בַּבַּית-

וְעֶצֶב כָּזֶה

וְצַעַר.

וַהֲלֹא שִֹמְחַת הַשֶּׁמֶשׁ

דְּבַר יוֹם בְּיוֹמוֹ

**וַהֲלֹא הַר**

**וַהֲלֹא אֵשׁ.**

הוֹי

הַיֹפִי נִתְקָע כְּמוֹ סַכִּין

בַּלֵּב"

הספר מאגד בתוכו 19 שירים פרי עטה של זלדה שאורכם עומד על כשמונה עד ארבעים שורות לשיר. נושאי הקובץ העיקריים הם מצבי הנפש והתודעה של המשוררת, געגועיה לאהוביה שחלפו מהעולם, יחסה לרגשות דתיים, אמונה, דבקות בהשם וקיום המצוות. גם בשיריה המופיעים בקובץ זה, כללה המשוררת פרפרזות רבות מהתנ"ך, ספרות חז"ל, הפיוט והתפילה היהודית לדורותיה ובאופן כללי מן המקורות הדתיים. מוטיבים מרכזיים בשיריה הבאים לידי ביטוי גם כן בספר זה הם השימוש הנרחב בעולם הצומח ובפרחים, עצים ועלים בפרט מטפורות ודימויים ספרותיים, וכמו כן שימוש נרחב בדימויים ספרותיים ומטאפורות נפוצות בספרות זלדה כגון חיים, נפש, ציפורים, בית, ההרים והעצים השונים.

## שירי הספר
**הערה**: לא לכל השירים נתנה זלדה שם, ועל כן נכתבו כאן השורות הראשונות של השירים חסרי השם לשם זיהוי. שירים אלו יסומנו בכוכבית (*)
* חי חי הוא יודך *
* אינני אוהבת את כל העצים שווה *
* ערב יום הכיפורים
* כאשר סלעים מתפוררים *
* בשעה מהורהרת זו
* צל ההר הלבן *
* ערוגה של חבצלות
* מפיבושת
* כלימה רחוקה
* בנהר השינה
* היינו כמו קיפודים כמו אילות *
* אורנים עתיקים
* חומה של אהבה
* ואיקץ והנה הבית מואר *
* אצל ההרים ובחדרי ביתו *
* השתתפות בצער
* הכל השתבש *
* העזובה מכל הקסומות ההוזות הצמאות
* בבקר הרהרתי *

## לקריאה נוספת
* מישקובסקי זלדה, **הלא הר הלא אש**, הקיבוץ המאוחד, התשמ"ה 1985
* בר- יוסף חמוטל, **על שירת זלדה**, הקיבוץ המאוחד תל אביב 1988
*ידידיה יצחקי, "שירי זלדה בראיה כוללת", עיתון 77, 65, תשמ"ה 1985
*יערה בן-דוד, **אור הנר של תפילה זכה : זלדה, "הלא הר, הלא אש"**, אהבה ממבט שני, תשנ"ז 1997
*הרב שמואל אלעזר היילפרין, ערכה של המשוררת זלדה בתוך: "ספר הצאצאים", תש"מ 1979

## קישורים חיצוניים
* מילים לשירי זלדה באתר שירונט
* דף פייסבוק העוקב אחר יצירתה של זלדה
* 
*דף הסרט "אישה פשוטה. זלדה" הביוגרפי על זלדה
*מרסיה פוק, זלדה, באנציקלופדיה לנשים יהודיות (באנגלית)
* על המשוררת זלדה, באנציקלופדיה של אתר סנוֹפי
* 
* זלדה, באתר המכון לתרגום ספרות עברית (באנגלית)
*זלדה, במהדורת האינטרנט של האנציקלופדיה היהודית בשפה הרוסית (ברוסית)
* 

## הערות שוליים

קטגוריה:ספרי שירה בעברית
קטגוריה:ספרי 1977
קטגוריה:ספרי הוצאת הקיבוץ המאוחד
קטגוריה:כתבי זלדה
גביע המדינה בכדורגל 1980/1981

**[[גביע המדינה בכדורגל]] 1980/1981** הייתה התחרות ה-43 מאז היווסדה וה-28, לאחר קום מדינת ישראל. המשחקים החלו בספטמבר 1980 והסתיימו ב-27 במאי 1981.

השנה הוחלט שבמקרה של תיקו יערך משחק חוזר. החלטה זו לא התייחסה למשחקי חצי הגמר והגמר שהיו צריכים להסתיים ללא משחק חוזר.

בני יהודה תל אביב ניצחה במשחק הגמר ובכך זכתה בגביע השני שלה. זו הייתה גם הפעם הראשונה בגביע המדינה בישראל שמשחק הגמר הוכרע בדו-קרב פנדלים, מאז החלו להכריע בשיטה זו משחקים שהסתיימו בתוצאת תיקו בגביע המדינה (החל מ-1965).

## התוצאות
### השלבים המוקדמים
בשלב המוקדם השתתפו קבוצות של ליגה ג'. בסיבוב השישי לתחרות הצטרפו קבוצות של ליגה לאומית.

### שלבי הגמר
הקבוצה שאירחה את המשחק במגרשה הביתי צוינה כראשונה בכל זוג.

הערה:
* הקבוצה שיחקה בליגת משנה.

## משחק הגמר

## קישורים חיצוניים
* 
* 
*

קטגוריה:עונות בגביע המדינה בכדורגל
קטגוריה:1981 בישראל: כדורגל
קטגוריה:1980 בישראל: כדורגל
קטגוריה:תחרויות כדורגל ב-1981
סיב (עיר)

**א-סיבּ** (בערבית: : **السيب**) היא עיר הממוקמת בצפון מזרח עומאן ובירת הנפה מסקט.

אוכלוסיית העיר מנתה ב-2010 301,996 תושבים, והיא העיר המאוכלסת ביותר בעומאן. 

אתרים חשובים בעיר הם גני נאסים - פארק רחב הכולל אקווריום, אגם, מפל, גן יפני וגן ערבי, מבוך וגן משחקים; המרכז המלכותי לאורוות ולרכיבה על סוסים; הקולג' הטכני של המשמר המלכותי של עומאן; וארמון ביית אל באראקה, משכנה של התזמורת הסימפונית המלכותית של עומאן.

את העיר משרת נמל התעופה הבינלאומי מוסקט (נקרא בעבר סיב). 

בחודש ינואר הטמפרטורה הממוצעת בעיר מגיעה לכ-25 מעלות צלזיוס, ובחודש יוני לכ-40 מעלות צלזיוס.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:עומאן: ערים
קטגוריה:עומאן: ערי נמל
הסריס

**הסריס** (בלטינית: **Eunuchus**) הוא קומדיה רומית מאת פובליוס טרנטיוס אפר (המאה ה-2 לפנה"ס). הספר תורגם מלטינית לעברית על ידי דבורה גילולה, ויצא לאור בהוצאת מאגנס בשנת 1999.

## פרולוג
הפרולוג של הסריס דן בפולמוס שהתפתח בין טרנטיוס לבין לוקיוס לוניבימיוס שעורר שערורייה בטרום הצגת הבכורה של מחזה הסריס. במהלך הפרולוג מכפיש טרנטיוס את שמו של לוקיוס וטוען כי הוא מחזאי גרוע שיודע לבחור יצירות טובות. עם זאת, הוא אינו מוכשר בתרגום והתאמה של המחזות היווניים אותם הוא בוחר להעביר לתרבות הרומית. בנוסף, הוא מגן על יצירותיו ומתכחש בתוקף שהיא "הכתמה", דהינו תרגום חוזר ליצירה שבה השתמשו כבר הרומים. אלא שביצירתו יש דמויות קבועות (Stock character) וסצנות קבועות (לדוגמה הנער המאוהב הממתין מחוץ לדלת אהובתו) דומות. 

הפרולוג של הסריס הוא דוגמה להתפתחות שחלה בתרבות הרומית עם אימוץ התרבות היוונית. הפרולוג כבר אינו מתפקד כתפקידו הקודם והופך להיות פרולוג של פולמוס. הפרולוג הפולמוסי היה ראשית היצירות הרומיות.

## עלילה
המחזה נפתח בדיאלוג בין צעיר מאוהב לעבד תחמן. הצעיר מחכה לאהובתו מחוץ לדלת. האהובה שלו היא הטאירה עמה לא ניתן למסד קשר נישואים אלא יחסי מין ואהבה בלבד. מטרתה ההטאירה היה למצוא פטרון שיממן את מחיתה ויגן עליה ובמקרה בו עוסק המחזה, גם על אחותה. טרנטיוס מעצב את דמות ההטאירה באופן חדש שלא היה נהוג ברומא - אישה טובת לב.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:ספרי המאה ה-2 לפנה"ס
קטגוריה:רומא העתיקה: ספרות
קטגוריה:קומדיות
קטגוריה:מחזות רומאיים
קטגוריה:ספרי הוצאת מאגנס
קטגוריה:ספרות בשפה הלטינית
יום הולדתו של וושינגטון

שמאל|150px|ממוזער|ג'ורג' וושינגטון

**יום הולדתו של וושינגטון** הוא חג פדרלי שנחגג ביום שני השלישי של פברואר, שנחגג לכבודו של ג'ורג' וושינגטון, נשיאה הראשון של ארצות הברית, שנולד ב-22 בפברואר 1732. לעיתים קרובות היום נודע גם בשם "**יום הנשיאים**" לזכר כל הנשיאים, ולא בהכרח לג'ורג וושינגטון או אברהם לינקולן שנולד אף הוא בפברואר. המונח ״יום הנשיאים״ נטבע בניסיון מכוון כדי לשנות את היום ליום זיכרון לכבוד כל נשיאי ארצות הברית ולזכר הישגיהם ולא לזכר נשיא ספציפי.

ברוב המדינות החג הוא חג לאומי, ששמו הרשמי הוא בדרך כלל **יום הנשיאים**, **יום הנשיא** או **יום הולדתם של וושינגטון ולינקולן**. בהתאם לחוק הספציפי, יכול החג להיחגג באופן רשמי לזכרו של וושינגטון לבדו, וושינגטון ולינקולן, או שילוב אחר של נשיאים (כגון וושינגטון והנשיא השלישי תומאס ג'פרסון, שנולד באפריל).

יום זה הוא אחד ממועדי השנה בהם הבורסה לניירות ערך בניו יורק סגורה.

## קישורים חיצוניים

* 

## הערות שוליים

קטגוריה:חגים אמריקאיים
קטגוריה:הנצחת ג'ורג' וושינגטון
קטגוריה:אירועים בחודש פברואר
קטגוריה:יום הולדת